Αστική ευθύνη από ελαττωματικό καλλυντικό προϊόν υπό το πρίσμα του Κανονισμού (ΕΚ) αριθ. 1223/2009
Creators: name: Παπαγεωργίου, Μαρία Αθανασίου
Publisher: name: Aristotle University of Thessaloniki
Year: 2024
Subjects: Αστική ευθύνη
Ελαττωματικό καλλυντικό προϊόν
Κανονισμός 1223/2009
Civil Liability
Defective cosmetic product
Regulation 1223/2009

description: Η επιλογή του εν λόγω θέματος έγινε με άξονα την εκτεταμένη και ευρέως διαδεδομένη χρήση, από το καταναλωτικό κοινό, των καλλυντικών προϊόντων, τα οποία, κατά τις τελευταίες δεκαετίες, παρουσιάζουν ραγδαία εξέλιξη και καινοτομία. Τα καλλυντικά τίθενται προς όφελος των καταναλωτών και ιδίως για τη βελτίωση/επανόρθωση/φροντίδα/προστασία του δέρματος-σώματος, των μαλλιών και ονύχων τους, με αποτέλεσμα όλη η παραγωγική διαδικασία, ως και η κυκλοφορία τους να αποτελεί ένα ευαίσθητο ζήτημα. Παρά ταύτα, ιδιαίτερο ενδιαφέρον εμφανίζει η απουσία προκλινικών-κλινικών μελετών, σε αντίθεση με τα φάρμακα, με επιβαλλόμενη, όμως, την αυστηρή τήρηση κανόνων ορθής παρασκευαστικής πρακτικής και κανόνων ασφαλείας. Ακόμα, αξιοσημείωτη είναι η απαγόρευση διενέργειας δοκιμών σε ζώα για τα τελικά καλλυντικά προϊόντα. Λόγω δε της σύνθετης χημικής τους σύστασης (χρωστικές ουσίες, νανοϋλικά κλπ.) δεν είναι σπάνιες οι περιπτώσεις εμφάνισης ζημιών από τη χρήση τους. Ένεκα των ιδιαιτεροτήτων τους, λοιπόν, είναι σκόπιμο να εξεταστεί το νομοθετικό πλαίσιο της αστικής ευθύνης για ζημίες από καλλυντικά προϊόντα, με έμφαση στην ευθύνη παραγωγού. Ειδικότερα, στην επιλεγείσα διπλωματική εργασία, θα ερευνηθεί η θεμελίωση της ευθύνης του παραγωγού υπό το πρίσμα τόσο της γενικής διάταξης Α.Κ. 914 όσο και της ειδικής νομοθετικής ρύθμισης του αρθρ. 6 του Ν. 2251/1994 για την προστασία των καταναλωτών, εστιάζοντας και αναδεικνύοντας τις ιδιαιτερότητες της κάθε ευθύνης ιδίως στην περίπτωση των καλλυντικών προϊόντων. Στο πλαίσιο αυτό θα εξεταστούν και οι ρυθμίσεις της νέας πρότασης οδηγίας (COM(2022)495 final) για την ευθύνη του παραγωγού λόγω ελαττωματικών προϊόντων, η οποία επί του παρόντος δεν έχει ενσωματωθεί στην ελληνική έννομη τάξη. Για την επεξεργασία του θέματος μελετήθηκε και αναζητήθηκε σχετική βιβλιογραφία και νομολογία σε εθνικό και ευρωπαϊκό επίπεδο.
description: Αγγλική Περίληψη/Summary The selection of this topic was based on the extensive and widely prevalent use of cosmetic products by the consumers, which have shown rapid evolution and innovation over the past decades. Cosmetics are aimed at benefiting consumers, particularly in improving/correcting/caring for/protecting their skin, hair and nails, making the entire production process and distribution a sensitive issue. However, the absence of preclinical-clinical studies, unlike pharmaceuticals, is of particular interest, necessitating strict adherence to good manufacturing practices and safety regulations. Furthermore, notable is the prohibition of animal testing for final cosmetic products. Due to their peculiarities, it is prudent to examine the legal framework of civil liability for damages caused by cosmetic products, with an emphasis on producer liability. Specifically, in this chosen thesis, the establishment of producer liability will be explored through both the general provision of Article 914 of Greek civil code and the specific legislative regulation of Article 6 of Greek Law No. 2251/1994 for consumer protection, focusing on and highlighting the peculiarities of each liability, especially in the case of cosmetic products. In this context, the regulations of the new proposal for a directive (COM(2022)495 final) on producer liability for defective products will also be examined, which has not yet been incorporated into Greek law. Relevant literature and case law at both national and European levels were studied and researched for the elaboration of the topic.